Mtukufu, nilitoa risasi kutoka kwa bunduki yako.
Niwie radhi.
Nilidhani ungemuua swara jike.
Kwa hivyo nilitoa risasi kwenye bunduki yako.
Jodha, kuna sheria moja ya msituni.
Mnyama mmoja mwenye nguvu akitaka kuishi, basi lazima amuue yule mwingine.
Kabla akuue,
lazima umuue.
Samaki anaishi kwa kuwala samaki wengine.
Jodha, simba anajulikana kama mfalme kwa sababu ya hofu.
Hofu ikiisha,
hatakuwa mfalme tena.
Mtukufu, ninahurumia ufalme huo.
Simba anawatawala wanyama kwa kuwatisha.
Lakini hofu hiyo inamfanya simba awe mpweke.
Kama kila mtu anakuogopa, nani atatembea nawe?
Jodha, nadhani hiyo ni gharama
anayohitaji kulipa ili awe mfalme.
Wewe nyamaza.
Kuongea sana kunaweza kupunguza nguvu zako.
Nyamaza.
Hata iwe vipi, lazima nimpeleke mfalme
Agra salama.
Lazima niokoe maisha yake kwa njia fulani.
Mfalme! Mfalme!
Bwana, hatukumpata mfalme.
Ndiyo, bwana. Tulimtafuta kila pahali.
Lakini hakuna dalili ya mfalme na malkia.
Sikuwaamuru mniambie hadithi yenu ya kushindwa
lakini nilikuwa nimewaambia mtafute mfalme.
Vipi kama msitu ni mkubwa? Lazima tumpate.
Giza linaongezeka.
Kadri tunavyokawia, ndivyo mfalme na malkia Jodha wanakuwa hatarini zaidi.
Nifuateni.
Mfalme! Hakuna jambo litakukumba.
Utakuwa sawa.
Sitaruhusu lolote likufanyikie.
Hakuna lolote litakalokufanyikia.
Jodha, ninajua.
Sitakuwa hai ili niweze kufika huko.
Jodha, sitaki mama au yeyote
anione katika hali hii.
Sitaweza kuona nyuso zao zenye huzuni, Jodha.
Siwezi kuona matumaini ya Ruqaiya
ya kupata mimba yakivunjika.
Sitaki kuona wake zangu wakivaa mavazi meupe.
Utakuwa sawa. Hakuna litakalokufanyikia.
Jodha, unawezaje kuwa na hakika?
Jodha, sijahuzunika kuhusu kifo changu
lakini nimehuzunika kwa sababu ya vile kimenikujia.
Nilitaka kufa vitani
kama mfalme au mwanajeshi.
Jodha.
Mfalme yuko wapi?
Ninakuuliza.
Jalal yuko wapi?
Nijibu! Ongea! Jalal yuko wapi?
Ongea, Jalal yuko wapi?
Mfalme... Mfalme hayuko tena.
Ali... ali...
...alifariki.
Hapana, hili haliwezekani.
Hili haliwezekani.
Hapana... hili haliwezekani.
Jalal!
Mfalme! Mfalme, fungua macho yako.
Fungua macho yako.
Sitaruhusu jambo lolote likufanyikie.
Fungua macho yako.
Nilikuwa nimekuja hapa kuombea siku zako za usoni.
Sikuja hapa kuomboleza kifo chako!
Fungua macho yako!
Mfalme sitakuruhusu ufe!
Mfalme, lazima uishi!
Rangi nyekundu
ya paji lake la uso
inachezea damu.
Kwa kuona machozi ya kujitolea
Na mapenzi
Hata dunia ilitetemeka
Mfalme!
Mwambie daktari wa kifalme aje hemani mara moja!
Lazima tumpeleke mfalme kule, bila mtu yeyote kujua
kwamba ameumia. Harakisheni!
Mfalme! Mfalme!
Jalal! Jalal!
Nini kilimfanyikia Jalal?
Alikuwa akiwinda alipokuwa akirudi.
Tulimlazimisha asiende lakini mfalme alitaka kwenda peke yake.
Alipigana na chui milia kwa ujasiri.
Lakini aliumia alipokuwa akifanya hivyo.
Shamshuddin, itabidi tumwite daktari mashuhuri
kutoka Gwalior mara moja.
Tumeni ujumbe kwa daktari mashuhuri wa Gwalior.
Mpelekeni Mtukufu chumbani mwake mara moja.
Na ndiyo, kuwe na daktari wa kumwangalia.
Malkia Salima, kaa na Mtukufu.
Nitakuwa hapa na Jalal.
Amurisha wanajeshi wawe waangalifu.
Mfalme amepoteza fahamu.
Maadui wanaweza kutushambulia wakati wowote kuchukua utawala.
Mpaka mfalme atakapopata fahamu zake,
nitashughulikia jeshi kama waziri.
Ita wanajeshi, nitaongea nao.
Jodha, sitaki...
...mama au mtu yeyote...
...anione katika hali hii.
Mama yukoje sasa?
Jalal! Jalal!
Jalal wangu yuko wapi?
Mama, usiwe mkaidi.
Lazima upumzike.
Mpaka Jalal atakapopona, siwezi kupumzika.
Enda kwa Jalal mara moja.
Anakuhitaji zaidi. Enda!
Jodha, njoo hapa. Mpendwa...
Jodha, nini kilimfanyikia Jalal?
Hili lilifanyikaje? Uwindaji huu?
Jalal aliingiaje katika hali hii?
Nyote wawili mlikuwa mmeenda Ajmer kuomba,
kisha kuwinda?
Jalal aliumiaje?
Jodha, nataka kujua.
Mama, tulikuwa tunarudi kutoka Ajmer
baada ya kumaliza maombi yetu.
Kisha mfalme akasema,
Jodha, napenda kuwinda. Na huwezi kunizuia.
Hapana! Jodha, siamini hili.
Jalal ni mwindaji stadi.
Hafanyi uwindaji ili kujiburudisha.
Ni mazoea yake.
Jalal amewashinda wanyama wengi wa porini.
Hawezi kuumia hivi.
Mama, nina jambo la kusema.
Kilichofanyika, nilikisababisha.
Nini?
Nilitoa risasi kutoka katika bunduki yake.
Nini?
Kwa nini? Kwa nini?
Kwa kuwa niliona
kwamba atawaua wanyama wasio na hatia.
Sikutaka mfalme atende dhambi hii.
-Na kwa hivyo... -Jodha, umaasumu wako utanifanya...
...mimi na ufalme huu tulipe gharama kubwa kwa sababu ya jambo hili. Hujui hilo?
Ulichezea maisha ya Jalal ili uokoe mnyama mmoja.
Salima, Jodha alitoa risasi kutoka kwa bunduki ya Jalal...
Hakuna mtu aliye harimuni au mtu mwingine anayepaswa kujua.
-Sawa, mama. -Huu ni wajibu wako.
Ndiyo, Ruqaiya hapaswi kujua hili.
Hataweza kumwona Jalal katika hali hii.
Jodha, omba kwamba Jalal atapona hivi karibuni
ama hutaweza kukadiria msiba
utakaopata ufalme huu.
Maham Anga!
Nyote mmeitwa hapa kwa sababu ya tangazo maalum.
Ufalme wa Moghul uko taabani.
Mtukufu
amejeruhiwa wakati alipokuwa akiwinda.
Yuko katika hali mahututi, sawia na hali ya Ufalme wa Moghul.
Habari hizi hazifai kuwafikia maadui
kwamba Mtukufu ni mgonjwa.
Kuweni macho.
Wakati wowote, pahali popote ukiona jambo lisilo la kawaida kasrini,
julisha utawala wa juu mara moja.
Leo, wakati umefika wa kuonyesha uaminifu wenu kwa Ufalme wa Moghul.
Ahidini kwamba mtauonyesha.
Mtukufu Jalaluddin Mohammed!
Sifa!
Mtukufu Jalaluddin Mohammed!
Sifa! Sifa!
Mtukufu Jalaluddin Mohammed!
Sifa!
Kwa ajili ya usalama wa Mtukufu, ni muhimu kwamba siri hii
isitoke nje ya makazi ya wanawake.
Tunaweza kuombea hali yake njema tu.
Na hakuna mtu atakayegombana na mwingine.
Mpaka sasa, Malkia Ruqaiya hajui kuhusu habari hizi.
Ni amri ya Mtukufu kwamba hakuna mtu
atakayemwambia kuhusu hili jambo.
Inawezekana kwamba Malkia Ruqaiya
hataweza kuvumilia jambo hili.
Pia anaweza kuelekeza ghadhabu yake kwa mtu atakayempa habari hizi.
Yule atakayekosa kutii amri za Mtukufu
atachukuliwa kama mwenye hatia na ataadhibiwa.
Nyote mmeelewa?
Sasa, nani atamwambia Malkia Ruqaiya kwamba wakati wa kuwinda,
Malkia Jodha alikuwa ametoa
risasi kutoka kwa bunduki ya Mtukufu?
Nini? Malkia Jodha?
Ndiyo. Alitoa risasi kutoka kwa bunduki ya Mtukufu.
Lazima alizitoa kimakusudi.
Vizuri!
Kazi niliyopaswa kufanya,
Malkia Jodha aliifanya.
Lakini hakuikamilisha.
Badala ya kutoa risasi kutoka kwa bunduki,
angemfyatulia Jalal risasi hizo.
Kwa njia hii, angelipiza kisasi chake
na nia yangu ingetimika pia.
Hata hivyo, hata kama sio msituni, au katika kasri la kifalme,
kifo cha Jalal lazima kifanyike.
Lakini Mtukufu bado yuko hai.
Hata akibaki hai kwa muda gani,
wakati huo wote atakuwa katika hali mahututi.
Lazima tuhakikishe kwamba hali yake inaendelea kuzorota.
Na usiku huu unapaswa kuwa usiku wa mwisho wa Jalal.
Kama ilivyo, hatuhitaji kufanya jambo lolote, Adham Khan.
Dawa ya daktari wa kifalme haina athari yoyote kwake.
Kama Mtukufu atakufa, basi mbona tujaribu kuwa ndisi tulisababisha kifo chake?
Halafu mamako, waziri Maham Anga,
ni muhimu sana akufanye mfalme.
Vipi kama alifanya uasi?
Wakati wa furaha,
mtu hafai kuzungumzia mambo mabaya, Shahbuddin.
Kesho, katika kiti cha enzi cha Ufalme wa Moghul,
Adham Khan atatawazwa.
Tutaanza kusherehekea hilo kuanzia sasa.
Ni amri ya Mtukufu kwamba Malkia Ruqaiya
hafai kuambiwa habari hizi.
Huu ni wakati wa kuonyesha uaminifu wetu.
Lazima mtu amwambie Malkia Ruqaiya kuhusu hili.
Mtu mwaminifu zaidi ni Hoshiyar Khan.
Lazima atimize wajibu wake na aonyeshe uaminifu wake kwake.
Hapana! Hakuna mtu atakayempa Malkia Ruqaiya habari hizi.
Lakini hii haitakuwa haki kwake.
Kwa kuwa yeye ndiye malkia mkuu, ni haki yake
kupewa habari hizi.
Unasema nini, Malkia Jodha?
Humjui Malkia Ruqaiya.
Najua anapaswa kuambiwa habari hizi.
La sivyo, hatawahi kusamehe kila mmoja wetu.
Mtukufu alikuwa amesafiri nami.
Lakini kitu kibaya kilitokea huko.
Kwa hivyo ni wajibu wangu, kwamba mimi mwenyewe nafaa kwenda
kumpa habari hizi.
Nataka kumwona Malkia Ruqaiya.
Samahani, Malkia Jodha.
Hivi sasa, Malkia Ruqaiya anapumzika
huwezi kumwona.
Nimekwambia, lazima nimwone.
Hujasikia kile mpambe wangu amekwambia?
Hivi sasa, ninapumzika.
Unawezaje kuthubutu kuingia chumbani mwangu bila ruhusa?
Hasa katika hali hii?
Jalal yuko wapi?
Alikuwa ameenda nawe, sivyo?
Jalal yuko wapi?
Niambie, Jalal yuko wapi?
Chui milia alitushambulia.
Na... Mtukufu...
Nini?
Mtukufu...
Kuna nini?
Jalal wangu... Jalal wangu yuko salama au la?
-Niambie. -Ndiyo. Yuko hai.
Lakini haya yote yalitokeaje?
Niambie.
Yeye ni mwindaji stadi.
Kwa hivyo angeumiaje?
Nilikuwa nimetoa risasi
kutoka kwa bunduki yake.
Ulitoa risasi kutoka kwa bunduki yake?
Unadhani wewe ni nani?
Ulienda huko kumwombea maisha marefu
au kuwa sababu ya kifo chake?
Niambie. Ulijaribu kumuua?
Nilidhani atawauwa wanyama wasio na hatia,
ndiyo maana...
Ndiyo maana ulihatarisha maisha ya Jalal wangu?
Kwanza... Ili kuokoa mnyama, ulitia maisha ya Jalal...
Jalal!
Toka hapa!
Mungu wangu!
Jalal. Jalal.
Jalal, amka. Fungua macho yako, Jalal.
Ona, Ruqaiya wako amekuja.
Amka, Jalal. Niongeleshe.
Jalal, fungua macho yako, tafadhali.
Ufalme huu unakuhitaji, makazi haya ya wanawake yanakuhitaji.
Mimi... Ruqaiya wako... nakuhitaji zaidi, Jalal.
Amka. Mama.
Mtazame! Kwa nini haamki?
Jalal, amka.
Amka, Jalal.
Nilikuwa nimetuma ujumbe kwa daktari aliye Gwalior
kwamba akifika hapa haraka iwezekanavyo,
itakuwa bora zaidi.
Wakati ulio mbele yetu ni muhimu sana kwa Mtukufu.
Ametokwa na damu nyingi. Haiachi kumtoka.
Maambukizo yameanza kuenea kwenye vidonda pia.
Eh, Mungu. Kuwa na huruma.
Watu wengi walikuwa wakimwombea Mtukufu.
Mioyo ilikuwa ikiomboleza.
Na kuna watu wengine waliokuwa wanafurahia habari hizo.
Maafisa wa juu wa Ufalme wa Moghul
walitaka kuficha habari hizi.
Lakini majasusi walifanya kazi yao.
Habari zilikuwa zimeenea kote India.
Inaweza kuchukua muda kwa habari njema kuenea
lakini habari mbaya huenea haraka.
Nimesikia kwamba chui milia aliwashambulia.
Hata sababu iwe gani, ikiwa Jalal atakufa,
utawala huria utaenea katika ufalme.
Najua kwamba kifo cha Jalal kitaponya majeraha yangu tu.
Ni hakika kuwa atakufa na pia kutakuwa na utawala huria katika ufalme.
Kwa kuwa zaidi ya marafiki wa Jalal, maadui zake
wanaombea kifo chake.
Kwa hivyo jamani, tuombe kwamba
maombi ya maadui zake yatajibiwa.
Bibi.
Kwa ajili ya matibabu ya kaka Sujamal,
nikamsaidie daktari anayeitwa Chukte Khan?
Yeye ni daktari mzuri sana.
Hahitaji usaidizi wako.
Lakini nataka kujua kuhusu mitishamba.
Kwa nini unataka kujua?
Kwa nini nisijue?
Kaka ameumizwa na nyayo za duma.
Nataka kujua ni mafuta ya aina gani yanayoweza
pia kuponya majeraha hatari yaliyosababishwa na nyayo za duma.
Bibi, vita vinaendelea kutokea.
Na ni muhimu kufahamu dawa
za kuwatibu wanajeshi wanaoumizwa vitani.
Usalama wao ni wajibu wetu, sivyo?
Hakuna mtu anayeweza kukushinda katika mabishano.
Enda. Nimekuruhusu.
Jodha.
Ni vizuri, mama, kwamba wewe mwenyewe umekuja.
Nimemtayarishia Mtukufu mafuta.
Ninaamini kwamba mafuta haya yataponya majeraha yake hivi karibuni.
Chanda, enda ukampe daktari mafuta haya.
Mwambie ayapake kwenye vidonda vya Jalal.
Pia mwambie kwamba ni amri yangu.
Naamini kwamba mafuta haya yatafanya kazi bila shaka.
Mungu anataka mafuta haya yafanye kazi, Jodha.
Kwa sababu kama hilo halitafanyika, na Mungu aepushe mbali,
ikiwa jambo litamfanyikia Jalal,
utachukuliwa kama mkosaji.
Utachukuliwa kama msaliti.
Kwa wakati huu wewe na Jalal hamjatoka hatarini.
Inawezekana kwamba mtumwa anaweza kukuua.
Kwa sababu yako, mfalme wao yuko hatarini.
Inawezekana kwamba mke anaweza kukupa sumu kwa sababu ya jambo hili.
Kwa sababu yako, mfalme wao yuko hatarini.
Inawezekana kwamba mwanajeshi atakushambulia,
kwa kukuchukulia kama msaliti.
Kwa sababu yako, Mfalme wake mwenye haki yuko taabani.
Basi acha waniue, mama.
Kwa sababu yangu mtu atakuwa na akili tulivu.
Wakati nimekubali kwamba mimi ni mkosaji,
basi niache nife, mama.
Unaniita mama na unataka
niache maisha yako yawe hatarini?
Mama anahatarisha maisha yake
na kuwalinda wanawe, Jodha.
Wewe si mkwe wangu tu, bali wewe ni binti yangu pia.
Siwezi kukuona hatarini kama vile siwezi kumwona Jalal hatarini.
Naomba Jalal apone hivi karibuni.
Lakini hili lisipofanyika,
utakaa ndani ya chumba hiki tu.
Hutatoka hapa.
Kwa nini daktari kutoka Gwailor hajaja?
Maham Anga, Malkia Hamida ametuma
dawa hizi za kiasili kwa Mtukufu.
Malkia Jodha ametayarisha mafuta haya.
Aliyesababisha hali hii ya Jalal,
Mtukufu bado anamwamini!
Ni dawa nzuri. Manufaa ya dawa yanaweza kuonekana.
Damu imeacha kumtoka.
Nini kimefanyika, daktari?
Kwa nini ulitutumia sote ujumbe kuwa tukusanyike hapa?
Daktari, Jalal yuko salama?
Si damu iliacha kumtoka baada ya kupaka mafuta ambayo Jodha alitayarisha?
Ndiyo, Mtukufu.
Lakini kuna athari nyingine kutokana na dawa hii.
Joto la Mtukufu limeongezeka.
Mwili wake unachoma kama moto.
Hata baada ya kumpangusia sifongo baridi, joto lake halishuki.
Ikiwa hali hii itaendelea, Mtukufu...
Kila wakati... Kila wakati, Malkia Jodha anakuwa
sababu ya tatizo langu.
Kwanza, kwa sababu yake, Mtukufu
yuko katika hali hii na sasa... na sasa hii.
Nakwambia, mama. Alisababisha haya yote.
Amefanya haya yote kimakusudi.
Samahani, Mtukufu.
Lakini hungempa Malkia Jodha
ruhusa ya kumtibu Mtukufu.
Sijui sumu ambayo
anaweza kuwa amechanganya na dawa.
Yeye ni adui ya Mtukufu. Anamchukia Mtukufu.
Ndiyo maana leo yuko katika hali hii.
Adgah Khan!
Daktari aliyekuwa anatoka Gwailor yuko wapi?
Kwa nini hajafika hapa bado?
Daktari amevuka Daulagiri
na anaelekea Agra.
Daktari.
Wewe ni daktari wa kifalme.
Ni wajibu wako kumtibu Mtukufu.
Nitaitisha vitu vyovyote unavyohitaji.
Huwezi kuketi bure. Itabidi umwokoe Jalal, daktari.
Daktari, usiniangalie hivi. Ninashtuka.
Naomba mbele yako. Tafadhali mwokoe mwanangu.
Daktari, jamani, mwokoe mwanangu. Fanya chochote kinachohitajika.
-Afya yake imo mikononi mwa Mungu sasa. -Eh, Mungu!
Nimefanya yote ninayoweza.
Hakuna athari yoyote ya dawa.
Labda maombi yatafanya muujiza.
Mwenyezi Mungu! Mhurumie, bwana wangu.
Mambo ni mabaya sana, Malkia.
Kwa sababu ya mafuta yako, afya ya Mtukufu imezorota.
Daktari wa kifalme amesema kwamba saa chache zijazo
zitakuwa hatari kwa Mtukufu.
Na daktari wa Gwalior bado hajafika.
Jodha, nifuate.
-Njoo. -Lakini wapi?
Pahali salama.
Najua humtakii Jalal mabaya.
Ulikuwa umetuma mafuta kwa manufaa yake.
Lakini yalikuwa na athari mbaya.
Nilikwambia. Askari yeyote, mtumwa yeyote, malkia yeyote,
mtu yeyote katika kasri hili anaweza kuwa adui yako.
Usiku wa leo, uko hatarini kama Jalal.
Hutakaa hapa leo.
Nitakupeleka pahali salama. Nifuate.
Hapana, mama.
Nikiondoka kinyakimya, watu watadhani mimi ni mkosaji.
Na siwezi kumwacha Mtukufu katika hali hii.
Mamako hakuombi, Jodha.
Mtukufu anakuamuru.
Na ninataka amri yangu itiiwe.
Nifuate.
Kuleni. Kuleni jinsi mnavyotaka.
Kwa sababu hii ni karamu yenu ya mwisho. Na chakula cha mwisho.
Kwa sababu baada ya hii... Baada ya hii, itabidi tunywe sumu hii.
Mtukufu akifa, basi maisha yetu hayatakuwa na maana pia.
Kuleni.
Nina haki ya kwanza ya kunywa sumu hii, Malkia Salima.
Kwa sababu nina cheo cha juu
na kubwa zaidi katika makazi haya ya wanawake.
Na kwa hivyo nitakuwa wa kwanza
kukubali kifo pia.
Mtukufu asipoishi,
maadui wake watatushambulia.
Wataiba kasri pamoja na sisi.
Kwa sababu watalipiza kisasi chao kwa wake wa Mtukufu.
Na sikubali hili.
Kwa hivyo kifo changu ni hakika.
Nilikuwa na haki zaidi katika maisha ya Mtukufu.
Nilikuwa mkewe wa kwanza, mwenzi wake wa kwanza.
Kwa hivyo...
...nitakuwa wa kwanza...
kuwa naye katika kifo.
Nitaenda naye.
Eh Mungu!
Nini kimefanyika?
Nini kimefanyika? Mtukufu ni mgonjwa.
Na kwa hivyo, Agra nzima inaomboleza.
Lakini unasherehekea hapa.
Hunywi ili kusherehekea tu.
Nanywa ili nisahau huzuni yangu.
Najua hivyo. Kwa hivyo, ninaelewa.
Ikiwa watu watakuona hivi, watafikiri
unasherehekea ugonjwa wa Mtukufu.
Mungu aepushe mbali,
sijui nini kitafanyika mtu akikuelewa vibaya.
Ukifukuzwa kasrini je?
Itabidi niende nawe pia.
Na sijui itanibidi kufanya kazi gani ili nipate chakula mara mbili.
Eh, Mungu! Napata kizunguzungu kwa kulifikiria tu.
Una kizunguzungu?
Kuja hapa.
Vuta.
Inachukiza!
Eh Mungu! Nina wa ajabu sana!
Kulikuwa na watu wengine karibu na Mfalme Mkuu
waliokuwa na nia mbaya.
Na wengine waliotaka kuacha meli iliyokuwa ikizama.
Wakiogopa hali hatari iliyokuwa ikija, walitaka kutoroka.
Nachukua mapambo yangu. Yatanisaidia maisha yangu yote.
Baada ya kifo cha Mtukufu,
makazi haya ya wanawake yatakuwa mabaya kwetu.
Vitu vyako viko wapi?
Sitamwacha Mtukufu na kwenda pahali popote.
Vipi kama utahitaji kujiua? Vipi kama utabakwa?
Basi nitakunywa hii sumu.
Kujiua ni kosa.
Lakini nitaitumia wakati ukifika.
Hata hivyo, hizi saa 24 zitakwisha lini?
Nitapokea habari za kifo cha Jalal lini?
Vipi daktari kutoka Gwailor akifika kabla hilo lifanyike?
Usiwe na wasiwasi, bwana.
Daktari hataweza kufika hapa.
Askari wetu wako huko tayari.
Nataka kuongea na Adham Khan faraghani.
-Niambie. -Umesema yaliyo moyoni mwako, Adham.
Na nimesikia ndoto za kifahari ambazo unazozungumzia.
Adham Khan anawaua wale...
...wanaomsikiza kisiri.
Delhi… Au Agra?
Nini?
Hujalewa sana
kiasi kuwa huelewi ninachokisema, Adham.
Je, unataka Delhi au Agra?
Kama unataka Delhi, basi Agra ni yangu.
Vipi nikikataa kugawa maeneo hayo?
Basi nitachukua kila kitu.
Hutapata Delhi wala Agra.
Licha ya kuwa shemeji ya Jalal, unafanya hivi!
Kama shemeji yake, nina haki ya haya yote.
Lakini wewe ni kama kakake Jalal.
Na sitaki kuchukua haki yako, Adham.
Basi tunywe kinywaji ili tufurahie ushirikiano huu.
Hatuna wakati wa kusherehekea, Adham.
Daktari kutoka Gwailor hafai kufika Agra.
Usijali. Nimeweka watu wangu njiani.
Vizuri! Tunafikiria kwa njia sawa, Adham.
Hata mimi nimewatuma watu wangu huko.
Askari wa Adham Khan wako hapa?
Wanaonekana kama askari wa afisa mkuuSharifuddin.
Je, ni kwamba afisa mkuu Sharifuddin alijua
kuhusu hila za Adham Khan?
Hakika tutamchukua daktari.
Mungu, hii ni shida gani?
Eh Mungu! Nilikuwa nimemletea Mtukufu dawa hii.
Yote imemwagika. Eh Mungu! Nifanye nini?
Bwana, wanajeshi wanapigana wenyewe.
Twende. Tutatengenezea dawa huko.